Document ID: /fineweb-2-swissfilter-quality_10-filterrobots/filtered/02038.jsonl.gz/5009

Ad ina conferenza da medias a Berna ha il Cussegl federal avertì il glindesdi da las consequenzas negativas, sche la lescha da Covid-19 vegniss refusada. In Na evocass tenor il Cussegl federal grondas malsegirezzas, periclitass plazzas da lavur e manass firmas en il concurs. Ultra da quai na saja la lescha nagin permiss per la regenza da decider, tge ch'ella veglia.
Ils 13 da zercladur decidan ils votants e las votantas svizras a l'urna davart la lescha da Covid-19. La lescha permetta da prolungar l'agid finanzial a pli che 100'000 interpresas e passa in milliun persunas ch'han gia duvrà l'agid e dovran quel vinavant. Il Cussegl federal ed er ils chantuns appelleschan perquai da dir Gea a la lescha da Covid-19.